**Projekt zálievky a základnej starostlivosti o novo vysadené drevíny mimo areálu cintorínov v správe organizácie MARIANUM**

**Identifikačné údaje o výsadbe**

**Územné členenie:**

**Názov obce:** Bratislava

**Katastrálne územie:** Ružinov, Vrakuňa, Petržalka, Záhorská Bystrica, Rača

**Druh pozemku:** ostatná plocha, zastavaná plocha a nádvorie

**Lokalizácia miesta realizácie vegetačných prvkov:** zelená plocha pred Martinským cintorínom, areál základnej školy Černyševského 8 a Odborného učilišťa, Švabinského
7, zelená plocha medzi SOU Švabinského a ul. Jiráskova, lesopark Vrakuňa, predpolie Krematória a urnového hája, areál Akadémie policajného zboru, areál detského ihriska Sklabinská

**Kategória vegetačných úprav:**

Ekologická a estetická

**Popis výsadbového materiálu:**

**7x Javor poľný ´Elsrijk´ *(Acer campeste ´Elsrijk´)***

* líniová výsadba v páse verejnej zelene medzi komunikáciou Tomášikova a plotom Martinského cintorína

**5x Lipa malolistá ´Greenspire´ *(Tilia cordata ´Greenspire´)***

* líniová výsadba v páse verejnej zelene medzi komunikáciou Tomášikova a plotom Martinského cintorína

**5x Brestovec západný *(Celtis occidentalis)***

* líniová výsadba v páse zelene medzi komunikáciou Tomášikova a plotom Martinského cintorína

**5x Jaseň štíhly *(Fraxinus excelsior)***

* skupinová výsadba v páse verejnej zelene medzi komunikáciou Tomášikova a plotom Martinského cintorína

**3x Borovica lesná *(Pinus sylvestris)***

* skupinová výsadba v páse zelene medzi komunikáciou Tomášikova a plotom Martinského cintorína

**10x Javor poľný ´Elsrijk´ *(Acer campestre ´Elsrijk´)***

* líniová výsadba v areáli ZŠ Černyševského 8

**1x Pagaštan pleťový *(Aesculus carnea ´Briotti´)***

* solitérna výsadba v areáli ZŠ Černyševského 8

**10x Javor poľný ´Elsrijk´ *(Acer campestre ´Elsrijk´)***

* líniová výsadba na zeleni medzi plotom SOU Švabinského 7 a ul. Jiráskova

**2x Pagaštan pleťový ´Briotti´ *(Aesculus carnea ´Briotti´)***

* solitérna výsadba v areáli SOU Švabinského 7

**10x Topoľ biely *(Populus alba)***

* líniová výsadba v lesoparku Vrakuňa

**10x Javor mliečny ´Olmsted´ *(Acer platanoides ´Olmstedt´)***

* líniová a skupinová výsadba v lesoparku Vrakuňa

**10x Brest holandský ´Wredei´ *(Ulmus hollandica ´Wredei´)***

* líniová výsadba v lesoparku Vrakuňa

**10x Borovica čierna *(Pinus nigra)***

* skupinová výsadba v predpolí Krematória a urnového hája

**25x Lipa malolistá ´Greenspire´ *(Tilia cordata ´Greenspire´)***

* skupinová výsadba v predpolí Krematória a urnového hája

**5x Hrab obyčajný ´Purpurea´ *(Carpinus betulus ´Purpurea´)***

* skupinová výsadba v predpolí Krematória a urnového hája

**6x Lipa malolistá ´Rancho´ *(Tilia cordata ´Rancho´)***

* líniová výsadba v areáli Akadémie Policajného zboru v Bratislave

**6x Lipa malolistá ´Rancho´ *(Tilia cordata ´Rancho´)***

* líniová výsadba v areáli detského ihriska Sklabinská

**6x Ambrovník styraxový *(Liquidambar styraciflua)***

* líniová výsadba v areáli detského ihriska Sklabinská

**6x Muchovník lamarckov *(Amelanchier lamarckii)***

* líniová výsadba v areáli detského ihriska Sklabinská

**Opis predmetu zákazky:**

Predmetom zákazky je zálievka drevín a ich po výsadbová starostlivosť mimo areálov cintorínov v správe organizácie MARIANUM. Následná špeciálna starostlivosť bude pozostávať zo zalievania rastlín jednotlivo, dovozom vody na miesto zaliatia, starostlivosť o výsadbovú jamu pri drevinách, vypletie výsadbových jám ako aj kríkových výsadieb
a podľa potreby oprava oporných kolov pri stromoch alebo ich následné odstránenie. Polievanie drevín sa vykonáva v sezóne máj – september 1x do týždňa. Počas prác musí uchádzač rátať s obmedzeným poprípade sťaženým prístupom k niektorým miestam výsadby. Zabezpečenie (zdroj) vody na zálievku rieši vysúťažený dodávateľ mimo zdrojov organizácie MARIANUM.

**Spôsob zálievky:**

* realizuje sa v závislosti od zrážkovej vlahy v pôde,
* pri zálievke rastlín citlivých na prudké tepelné výkyvy treba aplikovať zálievku v ranných alebo večerných hodinách, kedy nie je vysoká intenzita slnečného žiarenia,
* pri zálievke rastlín treba upraviť tlak vody tak, aby neprišlo k vymývaniu koreňov, ani k iným poškodeniam nadzemných častí rastlín,
* v letnom období, kedy je vysoká intenzita slnečného žiarenia a vysoké teploty vzduchu,
je potrebné zalievať dreviny v skorých ranných hodinách alebo po 18:00 hod.,
* zálievka stromov – jedna zálievková dávka cca 50 l (1-2x do týždňa v závislosti od zrážkovej vlahy v pôde).

**Legislatíva:**

Výsadba bude realizovaná v zmysle zákona č. 543/2002 Z. z. – zákon o ochrane prírody a krajiny v súlade s platnou vyhláškou 170/2021, ktorou sa zákon vykonáva a STN normami:

* + STN 83 7010 Ochrana prírody, ošetrovanie, udržiavanie a ochrana stromovej vegetácie
	+ STN 83 7017 Technológia vegetačných úprav v krajine Trávniky a ich zakladanie
	+ STN 83 7016 Technológia vegetačných úprav v krajine Rastlina a ich výsadba
	+ STN 83 7015 Technológia vegetačných úprav v krajine Práca s pôdou
	+ Arboristický štandard 4 – výsadba stromov a krov